Cuculidae
Cuculidae sunt familia avium, solum taxon ordinis Cuculiformium. Familia insigniter comprehendit Cuculum canorum, Geococcyges, Eudynamyses, Phaenicophaeum, Couas, Centropodes, Crotophagas. Centropodes et Crotophagae aliquando in familias separatas digeruntur, Centropodidas et Crotophagidas proprie appellatas. Cuculiformes sunt unus ex tribus ordinibus qui una Otidimorphas constituunt, quorum alii sunt Musophagidae et Otididae (olim Otidae appellatae).

Cuculidae plerumque sunt aves magnitudine a parva ad mediam. Plurimae species in arboribus habitant. sed multae in solo degunt. Familiae est distributio cosmopolita, quamquam plurimae species in zona tropica habitant. Nonnullae species migratoriae sunt. Cuculidae insectis, larvis insectorum. variisque animalibus parvis vescuntur, cum fructibus. Nonnullae species sunt parasiti feturae, ova in nidis aliarum specierum parientes, sed maior pars suos iuvenes alunt.

Cuculidae partes in cultura hominum nonnulla millennia egerunt. In mythologia Graeca antiqua, Herae deae sacrae sunt. Latissime in Europa, cum vere consociantur, atque adeo cum dedecore sexuali, exempli gratia, in Love's Labour's Lost Gulielmi Shakesperii. In India, Kamadevae sacrae sunt, deo desiderii et appetitus. In Iaponia, amorem inultum repraesentant.

Taxinomia et systematica

Cladistica
Cuculiformes vivi, apud Sorenson et Payne 2005:

Genera

 Basalia vel incertae sedis
 Genus Dynamopterus (fossile)
 Genus Cursoricoccyx (fossile)
 Cuculidae gen. et sp. indet. (fossile)
 Genus Nannococcyx (exstinctus)
 Subfamilia Cuculinae
 Genus Eocuculus (fossile
 Genus Clamator (4 species)
 Genus Pachycoccyx
 Genus Cuculus (11 species)
 Genus Hierococcyx (8 species)
 Genus Cercococcyx (3 species)
 Genus Cacomantis (10 species)
 Genus Chrysococcyx (13 species)
 Genus Surniculus (4 species)
 Genus Microdynamis
 Genus Eudynamys (4 species, una praehistorica)
 Genus Urodynamis
 Genus Scythrops
 Subfamilia Phaenicophaeinae
 Genus Ceuthmochares (2 species)
 Genus Rhinortha (aliquando in Phaenicophaeos; fortasse hic melius digesta)
 Genus Zanclostomus
 Genus Phaenicophaeus (9 species)
 Genus Taccocua
 Genus Carpococcyx (3 species)
 Genus Coua (9 species vivae, 1 nuper exstincta)
 Subfamilia Coccyzinae
 Genus Coccyzus (13 species)
 Genus Coccycua olim in Coccyzo et Piaya (3 species)
 Genus Piaya (2 species)
 Subfamilia Neomorphinae
 Genus Neococcyx (fossile: Oligocaenum inferius Americae Septentrionalis mediae)
 Genus Tapera
 Genus Dromococcyx (2 species)
 Genus Morococcyx
 Genus Geococcyx (2 species)
 Genus Neomorphus (5 species)
 Subfamilia Centropodinae
 Genus Centropus (30 fere species)
 Subfamilia Crotophaginae
 Genus Crotophaga (3 species)
 Genus Guira

Notae

Bibliographia
Feduccia, Alan. 1996. The Origin and Evolution of Birds. Portu Novo: Yale University Press. ISBN 0-300-06460-8.
Olson, Storrs L. 1985. "Section VII.C. Cuculidae." In Avian Biology, ed. D. S. Farner, J. R. King, et Kenneth C. Parkes, 8: 110–111. Novi Eboraci: Academic Press.

Nexus externi

Pelliculae Cuculidarum. Internet Bird Collection
Soni Cuculidarum. Xeno-canto.org..

Familiae animalium
Taxa Leach
Taxa 1820